AARHUS: Tirsdag skrev vi i avisen, at man skulle holde fingrene fra de elektriske ledninger, der stak op ad jorden på Aarhus Havn. Ikke mindst om natten, hvor der var strøm på de blottede ledninger.

Ledningerne stak op af jorden, der, hvor uopmærksomme bilister havde påkørt nogle af de godt 20 aluminiumslysmaster, der står på strækningen fra Dokk1 til Toldboden.

- Sikkerheden har været i orden hele tiden. Blottede kabler betyder, at man kan se selve lederen inde i kablet, og at man kan få stød, hvis man rører ved ledningen. Det har man ikke kunnet, siger Morten D. Jensen, belysningsingeniør i Aarhus Kommune.

Om det er blevet sikrere at færdes på havnen eller ej. Kommunens folk har nu erstattet de orange markeringspæle, der markerede ledningerne, og havde det med at forsvinde - ikke mindst i weekenden, med betonklodser, der ikke sådan lige lader sig fjerne - og er til at få øje på.

Men hvad med tidsperspektivet for en endelig løsning på lys-problemet, har det også ændret sig siden tirsdag?

- Vi synes heller ikke, der ser pænt ud, og arbejder så hurtigt vi kan, siger Morten D. Jensen